CELEX: 32004R2104
Language: el
Date: 2004-12-09 00:00:00
Title: Κανονισμός (ΕΚ) αριθ. 2104/2004 της Επιτροπής, της 9ης Δεκεμβρίου 2004, περί λεπτομερειών εφαρμογής του κανονισμού (ΕΚ) αριθ. 639/2004 του Συμβουλίου για τη διαχείριση αλιευτικών στόλων που είναι νηολογημένοι σε εξόχως απόκεντρες περιοχές της Κοινότητας

10.12.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 365/19
            
         ΚΑΝΟΝΙΣΜΌΣ (ΕΚ) αριθ. 2104/2004 ΤΗΣ ΕΠΙΤΡΟΠΉΣ
   της 9ης Δεκεμβρίου 2004
   περί λεπτομερειών εφαρμογής του κανονισμού (ΕΚ) αριθ. 639/2004 του Συμβουλίου για τη διαχείριση αλιευτικών στόλων που είναι νηολογημένοι σε εξόχως απόκεντρες περιοχές της Κοινότητας
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 2371/2002 του Συμβουλίου, της 20ής Δεκεμβρίου 2002, για τη διατήρηση και βιώσιμη εκμετάλλευση των αλιευτικών πόρων στο πλαίσιο της κοινής αλιευτικής πολιτικής (1) και ιδίως το άρθρο 11 παράγραφος 5,
   τον κανονισμό (ΕΚ) αριθ. 639/2004 του Συμβουλίου, της 30ής Μαρτίου 2004, για τη διαχείριση αλιευτικών στόλων που είναι νηολογημένοι σε εξόχως απόκεντρες περιοχές της Κοινότητας (2) και ιδίως το άρθρο 1 παράγραφος 2 και το άρθρο 4 παράγραφος 3,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 639/2004 προβλέπει, όσον αφορά τη διαχείριση των αλιευτικών στόλων των άκρως απόκεντρων περιφερειών της Κοινότητας, παρεκκλίσεις των οποίων η διάρκεια περιορίζεται έως την 31η Δεκεμβρίου 2006. Οι παρεκκλίσεις αυτές αφορούν το καθεστώς εισόδου και εξόδου από τον αλιευτικό στόλο, που προβλέπεται στον κανονισμό (ΕΚ) αριθ. 2371/2002 του Συμβουλίου, της 20ής Δεκεμβρίου 2002, για τη διατήρηση και βιώσιμη εκμετάλλευση των αλιευτικών πόρων στο πλαίσιο της Κοινής Αλιευτικής Πολιτικής, καθώς και τις ενισχύσεις για ανανέωση και εκσυγχρονισμό του στόλου που προβλέπονται στον κανονισμό (ΕΚ) αριθ. 2792/1999 του Συμβουλίου (3).
            
         
               (2)
            
            
               Ο κανονισμός (ΕΚ) αριθ. 639/2004 προβλέπει ότι τα ειδικά επίπεδα αναφοράς ανά τμήμα του στόλου των άκρως απόκεντρων περιφερειών της Κοινότητας για τη Γαλλία και την Πορτογαλία είναι οι στόχοι στο τέλος του 2002 των πολυετών προγραμμάτων προσανατολισμού IV («ΠΠΠ IV»).
            
         
               (3)
            
            
               Για τις Καναρίους Νήσους, ο καθορισμός των ειδικών επιπέδων αναφοράς πρέπει να ακολουθήσει προσέγγιση παρόμοια με εκείνη που εφαρμόστηκε για τον καθορισμό των στόχων στο πλαίσιο του ΠΠΠ IV, λαμβάνοντας ταυτόχρονα υπόψη τις αλιευτικές δυνατότητες που διατίθενται στους σχετικούς στόλους. Για το σκοπό αυτό, η επιστημονική, τεχνική και οικονομική επιτροπή αλιείας (ΕΤΟΕΑ) διατύπωσε γνώμη, στην έκθεσή της στο πλαίσιο της διάσκεψης του Μαρτίου-Απριλίου 2004, σχετικά με τις αλιευτικές δυνατότητες των στόλων που είναι νηολογημένοι στις Καναρίους Νήσους. Εξάλλου, διεξάχθηκε επίσης από την Ισπανία και την Επιτροπή εξέταση των αλιευτικών δυνατοτήτων των στόλων που είναι νηολογημένοι στις Καναρίους Νήσους και δραστηριοποιούνται στο πλαίσιο διμερών και πολυμερών συμφωνιών. Σύμφωνα με την Επιτροπή, καμία από τις εξετάσεις και εκθέσεις αυτές δεν επέτρεψε να εξαχθεί το συμπέρασμα για δυνατότητα επέκτασης των στόλων που είναι νηολογημένοι σήμερα στις Καναρίους Νήσους.
            
         
               (4)
            
            
               Τα κράτη μέλη πρέπει να λάβουν υπόψη την εξέλιξη των στόλων που είναι νηολογημένοι στις άκρως απόκεντρες περιφέρειες της Κοινότητας στην ετήσια έκθεση που αναφέρεται στον κανονισμό (ΕΚ) αριθ. 1438/2003 της Επιτροπής, της 12ης Αυγούστου 2003, για τη θέσπιση των λεπτομερειών εφαρμογής της Κοινής Αλιευτικής Πολιτικής όσον αφορά το στόλο σύμφωνα με στο κεφάλαιο ΙΙΙ του κανονισμού (ΕΚ) αριθ. 2371/2002 του Συμβουλίου (4).
            
         
               (5)
            
            
               Η Επιτροπή έλαβε υπόψη τη δήλωσή της στο περιθώριο του Συμβουλίου της 30ής Μαρτίου 2004 (5) σχετικά με τις διατάξεις εφαρμογής του κανονισμού (ΕΚ) αριθ. 639/2004, και ιδίως όσον αφορά την πλέον κατάλληλη διάκριση σε τμήματα του στόλου ανάλογα με τους τύπους αλιείας, τις επιστημονικές γνώμες για την κατάσταση των σχετικών αποθεμάτων και την ισότιμη μεταχείριση των στόλων που αλιεύουν τα ίδια αποθέματα.
            
         
               (6)
            
            
               Ο παρών κανονισμός πρέπει να εφαρμοστεί από την ημερομηνία εφαρμογής του κανονισμού (ΕΚ) αριθ. 639/2004.
            
         
               (7)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής αλιείας και υδατοκαλλιέργειας,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ειδικά επίπεδα αναφοράς
   Τα ειδικά επίπεδα αναφοράς για τους στόλους που είναι νηολογημένοι στις άκρως απόκεντρες περιφέρειες της Γαλλίας, της Πορτογαλίας και της Ισπανίας καθορίζονται στο παράρτημα για κάθε τμήμα του στόλου.
   Τα ειδικά αυτά επίπεδα αναφοράς είναι τα ανώτατα επίπεδα αλιευτικής ικανότητας, σε GT και σε kW, τα οποία επιτρέπεται να δεχτούν τα κράτη μέλη μέσω των εισόδων στο στόλο κατά παρέκκλιση τω διατάξεων του άρθρου 13 του κανονισμού (ΕΚ) αριθ. 2371/2002.
   Άρθρο 2
   Παρακολούθηση των ειδικών επιπέδων αναφοράς
   Για κάθε τμήμα του στόλου που αναφέρεται στο άρθρο 1, το επίπεδο αναφοράς από απόψεως χωρητικότητας και ισχύος μηχανών σε οποιαδήποτε ημερομηνία μετά την 31η Δεκεμβρίου 2002 είναι ίσο με το επίπεδο αναφοράς το οποίο καθορίζεται στο παράρτημα για το εν λόγω τμήμα, μειωμένο, αντίστοιχα, κατά τη χωρητικότητα και την ισχύ μηχανών των σκαφών του εν λόγω τμήματος τα οποία εξήλθαν από το στόλο μετά την 31η Δεκεμβρίου 2002 μέσω της χορήγησης κρατικής ενίσχυσης.
   Άρθρο 3
   Παγιοποίηση των επιπέδων αναφοράς
   Την 31η Δεκεμβρίου 2006, η Επιτροπή υπολογίζει για κάθε κράτος μέλος το άθροισμα των αλιευτικών ικανοτήτων από απόψεως χωρητικότητας σε GT και ισχύος μηχανών σε κιλοβάτ των στόλων που είναι νηολογημένοι στις άκρως απόκεντρες περιφέρειες καθώς και των εισόδων σκαφών στους στόλους αυτούς που αποφασίστηκαν σύμφωνα με τις διατάξεις του άρθρου 2 του κανονισμού (ΕΚ) αριθ. 639/2004 οι οποίες δεν έχουν καταχωρισθεί έως την ημερομηνία αυτή.
   Το άθροισμα αυτό προστίθεται στα επίπεδα αναφοράς του στόλου της ηπειρωτικής χώρας. Το αποτέλεσμα που προκύπτει κατ’ αυτό τον τρόπο αποτελεί, από 1ης Ιανουαρίου 2007, τα επίπεδα αναφοράς του στόλου του κράτους μέλους.
   Άρθρο 4
   Συμμετοχή στις ετήσιες εκθέσεις
   Στην ετήσια έκθεση που προβλέπεται στο άρθρο 12 του κανονισμού (ΕΚ) αριθ. 1438/2003, τα ενδιαφερόμενα κράτη περιγράφουν την εξέλιξη των στόλων που είναι νηολογημένοι στις άκρως απόκεντρες περιφέρειες.
   Οι πληροφορίες σχετικά με το έτος 2003 περιλαμβάνονται στην ετήσια έκθεση για το 2004.
   Άρθρο 5
   Έναρξη ισχύος
   Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2003.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 9 Δεκεμβρίου 2004.
      
         
            Για την Επιτροπή
         
         Joe BORG
         
            Μέλος της Επιτροπής
         
      
   
   
      (1)  ΕΕ L 358 της 31.12.2002, σ. 59.
   
      (2)  ΕΕ L 102 της 7.4.2004, σ. 9.
   
      (3)  ΕΕ L 337 της 31.12.1999, σ. 10· κανονισμός όπως τροποποιήθηκε τελευταία από τον κανονισμό (ΕΚ) αριθ. 1421/2004 (ΕΕ L 260 της 6.8.2004, σ. 1).
   
      (4)  ΕΕ L 204 της 13.8.2003, σ. 21· κανονισμός όπως τροποποιήθηκε από τον κανονισμό (ΕΚ) αριθ. 916/2004 (ΕΕ L 163 της 30.4.2004, σ. 81).
   
      (5)  Έγγραφο του Συμβουλίου αριθ. 7520/04 ADD1 της 19ης Μαρτίου 2004.
   
      ΠΑΡΑΡΤΗΜΑ
      Ειδικά επίπεδα αναφοράς για τους αλιευτικούς στόλους που είναι νηολογημένοι στις άκρως απόκεντρες περιφέρειες της Γαλλίας, της Πορτογαλίας και της Ισπανίας.
      
                  
                     Ισπανία
                  
               
            
                  Τμήμα του στόλου
               
               
                  Κωδικός τμήματος
               
               
                  GT
               
               
                  kW
               
            
                  Κανάριοι Νήσοι. Μήκος < 12 m. Ύδατα ΕΕ
               
               
                  CA1
               
               
                  2 878
               
               
                  23 202
               
            
                  Κανάριοι Νήσοι. Μήκος > 12 m. Ύδατα ΕΕ
               
               
                  CA2
               
               
                  4 779
               
               
                  16 055
               
            
                  Κανάριοι Νήσοι. Μήκος > 12 m. Διεθνή ύδατα και ύδατα τρίτων χωρών
               
               
                  CA3
               
               
                  51 167
               
               
                  90 680
               
            
                  Σύνολο
               
               
                   
               
               
                  58 824
               
               
                  129 937
               
            
         
      
                  
                     Γαλλία
                  
               
            
                  Τμήμα του στόλου
               
               
                  Κωδικός τμήματος
               
               
                  GT
               
               
                  kW
               
            
                  Ρεϋνιόν. Βενθοπελαγικά και πελαγικά είδη. Μήκος < 12 m
               
               
                  4FC
               
               
                  1 050
               
               
                  14 000
               
            
                  Ρεϋνιόν. Πελαγικά είδη. Μήκος > 12 m
               
               
                  4FD
               
               
                  9 705
               
               
                  24 610
               
            
                  Γουιάνα. Βενθοπελαγικά και πελαγικά είδη. Μήκος < 12 m
               
               
                  4FF
               
               
                  400
               
               
                  5 250
               
            
                  Γουιάνα. Σκάφη αλιείας γαρίδας
               
               
                  4FG
               
               
                  6 526
               
               
                  19 726
               
            
                  Γουιάνα. Πελαγικά είδη. Αλιευτικά σκάφη ανοικτής θαλάσσης
               
               
                  4FH
               
               
                  3 500
               
               
                  5 000
               
            
                  Μαρτινίκα. Βενθοπελαγικά και πελαγικά είδη. Μήκος < 12 m
               
               
                  4FJ
               
               
                  2 800
               
               
                  65 500
               
            
                  Μαρτινίκα. Πελαγικά είδη. Μήκος > 12 m
               
               
                  4FK
               
               
                  1 000
               
               
                  3 000
               
            
                  Γουαδελούπη. Βενθοπελαγικά και πελαγικά είδη. Μήκος < 12 m
               
               
                  4FL
               
               
                  4 100
               
               
                  105 000
               
            
                  Γουαδελούπη. Πελαγικά είδη. Μήκος > 12 m
               
               
                  4FM
               
               
                  500
               
               
                  1 750
               
            
                  Σύνολο
               
               
                   
               
               
                  29 581
               
               
                  243 836
               
            
         
      
                  
                     Πορτογαλία
                  
               
            
                  Τμήμα του στόλου
               
               
                  Κωδικός τμήματος
               
               
                  GT
               
               
                  kW
               
            
                  Μαδέρα. Βενθοπελαγικά είδη. Μήκος < 12 m
               
               
                  4K6
               
               
                  680
               
               
                  4 574
               
            
                  Μαδέρα. Βενθοπελαγικά και πελαγικά είδη. Μήκος > 12 m
               
               
                  4K7
               
               
                  5 354
               
               
                  17 414
               
            
                  Μαδέρα. Πελαγικά είδη. Γρίππος. Μήκος > 12 m
               
               
                  4K8
               
               
                  253
               
               
                  1 170
               
            
                  Αζόρες. Βενθοπελαγικά είδη. Μήκος < 12 m
               
               
                  4K9
               
               
                  2 721
               
               
                  20 815
               
            
                  Αζόρες. Βενθοπελαγικά και πελαγικά είδη. Μήκος > 12 m
               
               
                  4KA
               
               
                  14 246
               
               
                  36 846
               
            
                  Σύνολο
               
               
                   
               
               
                  23 254
               
               
                  80 819